# אנדי קאופמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אנדי קאופמן

אנדרו (אנדי) ג'פרי קאופמן (17 בינואר 1949, ניו יורק - 16 במאי 1984, לוס אנג'לס) היה קומיקאי יהודי אמריקאי. על אף שנחשב לקומיקאי, קאופמן לא ראה את עצמו ככזה ואף בז לאופן המסורתי שבה קומיקאים אחרים בני דורו ולפניו התייחסו למושג קומדיה או ניסו להצחיק קהל. הוא היה אחד הקומיקאים הבולטים ביותר שעסקו ב"אנטי הומור" ובאבסורדיות דאדאיסטית.

קאופמן נולד וגדל בניו יורק והחל למעשה להופיע כבר בגיל 7. הוא למד בגרהם ג'וניור קולג' בבוסטון והחל במופעי סטנד אפ באיזור החוף המזרחי של ארה"ב. התחילת דרכו הופיע במועדוני סטנד-אפ שונים בהם ביצע חיקויים גרועים וניצל את מבוכתו של הקהל על מנת לגרום לסיטואציות מצחיקות שלעצמן. אחד החיקויים המוצלחים דווקא מתקופה זו הוא חיקוי של אלביס פרסלי, חיקוי "מיתולוגי" שחזר על עצמו בצורות שונות בהמשך הקריירה שלו ואף לאהוד במיוחד גם על אלביס עצמו.

ב-1975 החל להופיע בתפקיד אורח בסאטרדיי נייט לייב. מ-1976 ועד תחילת שנות ה-80 זכה לתהילה בהופעות רבות על הבמה וכן הופעות טלויזיוניות רבות, אשר חלקן הסתיים בפרובוקציות שהובילו למהומות.

## [עריכה] ייחוד סגנונו הקומי של קאופמן

סגנונו ההומוריסטי של קאופמן היה יוצא דופן ואף שנוי במחלוקת. הוא נטה ללכת על הקו הדק אשר מפריד בין המציאות לבין אשליה ובין הומור גאוני לחוסר טעם וחוסר טאקט. חלק מההומור היה מבוסס על הציפייה של הקהל להומור שבאה בסתירה אל מול התנהגותו הרצינית או העצבנית של קאופמן. בחלק מהופעותיו בטלויזיה הוא עורר מהומות בשידור חי, כאלה שהשאירו את הקהל המום נוכח הדברים שראה. לאחר מכן הסתבר כי כל המהומה הייתה מבויימת ומתוכננת והקהל יכל להרגע ולצחוק מהרעיון. במקרים אחרים קאופמן הרחיק לכת והמשיך עם מתיחת הקהל עד כדי מבוכה רבה בה הקהל כבר לא ידע אם מדובר שוב במתיחה או מקרים אמיתיים. המקרים הידועים ביותר של פעולות מסוג זה היו ב"קרבות ההיאבקות הדו-מיניים" בהם השתתף קאופמן ונאבק כביכול במתאבקות נשים.

ההומור של קאופמן לא היה מיועד להצחיק כמו שקומיקאי רגיל מספר בדיחה, עושה חיקוי או כל דבר אחר על מנת לגרום לקהל לצחוק ולהנות מההופעה. ההומור היה בסיטואציה שהוא עצמו יצר, באמצעות המופע שלו, שגרמה לקהל לתהות, להתבלבל, להיות נבוך ואפילו להתעצבן מאוד עד כדי לשנוא את קאופמן ואת מי שנתן לו לעלות לבמה. "בדיחות" אלו הצחיקו לרוב קומץ קטן מאוד של אנשים ומעריצים מושבעים אשר הצליחו להבין את ההומור הביזארי שלו. יש לציין כי רוב הופעותיו של קאופמן כללו גם קטעים רבים שאכן הצחיקו באופן המסורתי אם כי בסגנון מאוד מיוחד ובלתי פשרני.

## [עריכה] מותו

הסקנדלים הרבים שעורר קאופמן נצרבו עמוק בזכרון של צופי הטלוויזיה האמריקאים והובנו במלואם רק אחרי מותו של קאופמן, ב16 במאי 1984, מסרטן ריאות (כשהוא בן 35 בלבד). טרם מותו לא פורסם דבר מחלתו, וקאופמן בעצמו התכחש אליה במלוא חומרתה. השמועות שהיו בתקופה זו בדבר המחלה זכו להתייחסות כמתיחה גרועה נוספת של קאופמן.

במהלך התקופה שחלה עסק במדיטציה טרנסצנדנטלית ובנסיונות להירפא בדרכים אלטרנטיביות אצל מיסטיקנים.

בשנת 1999 יצא הסרט "איש על הירח" בבימויו של מילוש פורמן על חייו של אנדי קאופמן בו גילם את דמותו השחקן ג'ים קארי. שם הסרט מבוסס של שיר בשם זה של להקת R.E.M משנת 1992 בו ישנה התייחסות לקאופמן ולהופעותיו כדמות נוסטלגית הזכורה לחיוב, על אף מעלליה.

## [עריכה] קישורים חיצוניים

- אנדי קאופמן באתר IMDB
- Goofin on Elvis - סיפורו של אנדי קאופמן
- אנדי קאופמן מנגן ושר, באתר youtube.com

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%99_%D7%A7%D7%90%D7%95%D7%A4%D7%9E%D7%9F.html

קטגוריות: שחקני קולנוע וטלוויזיה אמריקאים | שחקני קולנוע וטלוויזיה יהודיים | קומיקאים אמריקאים | קומיקאים יהודים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Français
- Italiano
- Lëtzebuergesch
- Lietuvių
- Lojban
- Nederlands
- Norsk (bokmål)
- Suomi
- Svenska